stanford-oval/wikipedia huggingface dataset:
EuroVelo

EuroVelo-pyöräilyreittiverkoston suunnitelma
EuroVelo on projekti, joka tähtää Euroopan kattavan pyöräilyreittiverkoston kehittämiseen. Euroopan pyöräilyliiton (European Cyclists' Federation) ajaman hankkeen tavoitteena on kahdentoista, koko maanosaa halkovan pitkänmatkan pyöräilytiereitin perustaminen. Suunnitellun reitistön kokonaispituus on 65 000 km ja tästä noin 45 000 km on valmiina. Reittejä on tarkoitus käyttää kaukoretkeilyyn, mutta projekti pyrkii myös erityisesti kannustamaan paikallista polkupyöräilyä jokapäiväisenä liikkumistapana autoilun sijaan.
Reitteihin sisällytetään olemassa olevia pyöräteitä ja -reittejä ja viherväyliä, joita projektin myötä pyritään yhdistämään toisiinsa. Reittien kehittäminen on paikallisten ja valtiollisten toimijoiden harteilla. Mikään kahdestatoista reitistä ei ole valmis, ja eri reittien valmiusaste vaihtelee paljon.
Aiheesta muualla

EuroVelo.com (englanniksi)
ECF European Cyclists' Federation
EuroVelo reitit (saksaksi) (englanniksi): EV1 Osa Norja - Irlanti, EV1 Osa Wales - Portugali, EV3, EV4, EV5, EV6, EV7, EV8, EV10, EV12, EV13, EV15, EV17
Wikimedia Commonsissa on kuvia tai muita tiedostoja aiheesta .
Femme fatale (täsmennyssivu)

Femme fatale on kohtalokkaan naisen arkkityyppinen hahmo. Femme Fatale voi tarkoittaa myös seuraavia:
Musiikki

Yhtyeet:
Femme Fatale, yhdysvaltalainen hard rock -yhtye
Femme Fatale, kanadalainen yhtye
Albumit:
Femme Fatale, Britney Spearsin albumi
Femme Fatale, yhdysvaltalaisen Femme Fatale -yhtyeen albumi
Femme Fatale, Miki Howardin albumi
Femme Fatale: The Aura Anthology, Nicon albumi
Kappaleet:
”Femme Fatale”, The Velvet Undergroundin kappale
”Femme fatale” Evdokia Kadin kappale, jolla hän edusti Kyprosta Euroviisuissa 2008
”Femme Fatale”, kappale Aloe Blaccin albumilta Good Things
Elokuva ja televisio

Femme Fatale, Andre R. Guttfreundin ohjaama vuoden 1991 elokuva
Femme Fatale, Brian De Palman ohjaama vuoden 2002 elokuva
Femme Fatales, vuoden 2011 televisiosarja Cinemaxilla
Kirjallisuus

Femme Fatales, vihollisryhmä Marvel Comics -sarjakuvissa
Femme Fatales, yhdysvaltalainen miestenlehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Femme fatale”, voi hakea sivunnimihaulla, laajalla sivunnimihaulla tai tekstihaulla.
Johan Alarik Roos

Johan Alarik Roos (15. marraskuuta 1853 Vaasa – 6. helmikuuta 1912 Sulva) oli suomalainen pappi ja valtiopäivämies.
Roosin vanhemmat olivat rehtori, kappalainen Alexander Fredrik Roos ja Johanna Elisabet Vickstedt ja puoliso vuodesta 1882 Blenda Charlotta Bäckman. Roos tuli ylioppilaaksi Vaasassa ja suoritti teologisen erotutkinnon 1882, jolloin hänet myös vihittiin papiksi. Hän oli Sulvan kirkkoherra vuodesta 1891 ja valtiopäivämies pappissäädyssä 1905.
Fenerbahçe (koripallo)

| Fenerbahçe |
| --- | --- |

Liiga:  Euroliiga Turkin koripalloliiga
Perustettu:  1913
Historia:  1913–
Areena:  Ülker Sports Arena kapasiteetti 13 800
Kotipaikka:  Istanbul, Turkki
Värit:           
Presidentti:   Ali Koç
Päävalmentaja:   Aleksandar Đorđević
Mestaruudet:   (1) Euroliigan mestaruus  (9) Turkin mestaruus  (9) Turkin Cup  (5) Turkin Super Cup 
Kotisivu:  www.fenerbahce.org
Fenerbahçe on turkkilainen koripalloseura ja osa Fenerbahçe SK -suurseuraa.
Seura on voittanut historiansa aikana kuusi Turkin liiga-mestaruutta, minkä lisäksi se voitti kolme Turkin-mestaruutta vuosina 1957, 1959 sekä 1965. Paras kansainvälinen saavutus seuralla on Euroliigan mestaruus 2017 kun se kaatoi finaalissa kreikkalaisen Olympiakoksen lukemin 80-64.
Historia

Fenerbahçe SK perustettiin vuonna 1907 ja pian myös koripallo kuului seuran lajiohjelmistoon. Se voitti kolme Turkin-mestaruutta ennen kuin Turkin koripalloliiga perustettiin vuonna 1966. Fenerbahçe palasi Turkin-mestariksi vasta vuonna 1991, kun se voitti loppuottelussa Tofaşin. Seura eteni loppuotteluihin myös vuosina 1992, 1993 sekä 1995.
Fenerbahçe ei saavuttanut merkittävää menestystä ennen vuotta 2006, jolloin se yhdistyi Ülkersporin kanssa ja tunnettiin nimellä Fenerbahçe Ülker. Vaihdoksen myötä seura voitti Turkin-mestaruuden kahdesti vuosina 2007–2008 sekä eteni Euroliigan pudotuspeleihin kaudella 2007–2008. Vuosina 2010 sekä 2011 Fenerbahçe voitti sekä maansa cup- että liigamestaruuden. Serbivalmentaja Željko Obradović johdatti seuran Turkin-mestariksi vuonna 2014 välivuosien jälkeen.
Aiheesta muualla

Virallinen kotisivu (englanniksi) (turkiksi)
Euroliigan joukkueprofiili (englanniksi)
Tilastot (englanniksi)
Euroliiga 2022–2023
Lohkovaihe

Alba Berlin | Anadolu Efes | Barcelona | Bayern München | Cazoo Baskonia | Virtus Bologna | Crvena zvezda | Olimpia Milano | Fenerbahçe Beko | AS Monaco Basket | ASVEL Lyon-Villeurbanne | KK Partizan | Maccabi Tel Aviv | Olympiakos | Panathinaikos | Real Madrid | Valencia BC | Žalgiris
Jevgeni Paladjev

Jevgeni Paladjev (12. toukokuuta 1948 Öskemen, Neuvostoliitto – 9. tammikuuta 2010) oli venäläinen jääkiekkoilija, pelipaikaltaan puolustaja. Hän pelasi 62 maaottelua tehden kahdeksan maalia Neuvostoliiton maajoukkueessa ja Neuvostoliiton mestaruussarjassa hän pelasi 225 liigaottelua tehden 25 maalia. Hän pelasi Spartakin joukkueessa. Paladjev pelasi Summit Series -otteluissa 1972.
Saavutukset

kaksi jääkiekon maailmanmestaruutta 1970, 1973
Neuvostoliiton mestaruus 1969
Neuvostoliiton All Stars 1970
Josef Vašíček

| Josef Vašíček |
| --- | --- |

Henkilötiedot
Syntynyt: 12. syyskuuta 1980 Havlíčkův Brod, Tšekkoslovakia
Kuollut: 7. syyskuuta 2011 (30 vuotta) Jaroslavl, Venäjä
Kansalaisuus:   Tšekki
Jääkiekkoilija
Pelipaikka:  keskushyökkääjä
Maila:  vasen
Pituus:  194 cm
Paino:  91 kg
Pelaajaura
Pääsarjaura:  2000–2011
Seurat:  Carolina Hurricanes Cincinnati Cyclones HC Slavia Praha Nashville Predators New York Islanders HK Lokomotiv Jaroslavl
NHL-varaus:  91. varaus, 1998 Carolina Hurricanes
| Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Kultaa | Itävalta 2005 | jääkiekko |  |
Josef Vašíček (12. syyskuuta 1980 Havlíčkův Brod, Tšekkoslovakia – 7. syyskuuta 2011 Jaroslavl, Venäjä) oli tšekkiläinen jääkiekkoilija, pelipaikaltaan keskushyökkääjä.
Carolina Hurricanes varasi Vašíčekin NHL:ään vuonna 1998, kun Vašíček pelasi vielä Tšekin A-juniorisarjassa. Hän siirtyi heti seuraavalle kaudelle Pohjois-Amerikkaan. Kaksi ensimmäistä kautta kuluivat Kanadan OHL-juniorisarjassa. NHL-kausi 2000–2001 oli Vašíčekin ensimmäinen aikuisten sarjassa ja NHL:ssä. Vašíček pelasi Carolina Hurricanesissa yhteensä kuusi kautta ja voitti joukkueessa Stanley Cupin vuonna 2006. NHL:n työsulkukauden 2004–2005 Vašíček pelasi Tšekin Extraligassa HC Slavia Prahassa. Kausi 2006–2007 kului puoliksi Carolina Hurricanesissa ja Nashville Predatorsissa. Vašíčekin viimeinen kausi NHL:ssä 2007–2008 meni New York Islandersissa. Vašíček siirtyi kaudeksi 2008–2009 KHL:ään Lokomotiv Jaroslavliin.
Vašíček oli voittamassa jääkiekon maailmanmestaruutta Tšekin maajoukkueessa vuonna 2005. Hän edusti Tšekkiä myös vuosien 2003 ja 2009 maailmanmestaruuskilpailuissa, vuoden 2004 maailmancupissa sekä vuoden 2010 talviolympialaisissa.
Vašíček kuoli 7. syyskuuta 2011, kun Lokomotiv Jaroslavlia kuljettanut lentokone putosi maahan lähellä Jaroslavlin kaupunkia.
John Stainer

Sir John Stainer on viktoriaanisen ajan maineikkaimpia brittisäveltäjiä.
John Stainer (6. kesäkuuta 1840 Lontoo, Britannia – 31. maaliskuuta 1901, Lontoo, Britannia), Sir, oli brittiläinen säveltäjä, urkuri ja musiikintutkija.
Stainer syntyi Lontoossa vuonna 1840. Hän lauloi lapsena poikakuorossa ja sai ensimmäisen viran urkurina 16-vuotiaana. Vuodesta 1889 lähtien hän toimi musiikin professorina Oxfordin yliopistossa. Stainer kuoli Lontoossa vuonna 1901. Stainerin tuotantoon kuuluu muun muassa hengellistä musiikkia, kuten kantaatti The Crucifixion.
Aiheesta muualla

Vapaasti käytettäviä Stainerin partituureja Mutopia Project (peilisivusto) (englanniksi)
World-famous Archive of musician who modernised church music gains first public showing, Durham University (englanniksi)
Josef Wilhelm Alander

Josef Wilhelm Alander (13. syyskuuta 1830 Luvia – 3. huhtikuuta 1910 Ruovesi) oli suomalainen Ruovedellä vaikuttanut pianotehtailija, kauppias ja maanviljelijä.
Alander oli Helsingissä pianotehtailija Erik Gustaf Granholmin oppilaana ja hän työskenteli myös helsinkiläisessä Georg Fredrik Palmgrenin pianotehtaassa. Alander perusti oman pianotehtaan Ruovedelle 1853. Tehtaassa oli jo muutaman vuoden kuluttua 10–20 työntekijää. Alander lopetti tehtaansa 1860-luvun lopulla lisääntyneen saksalaisten pianonvalmistajien taholta tulleen kilpailun takia. Hän oli perustanut vuonna 1862 maakaupan Ruovedelle ja halusi myös keskittyä tämän kaupan ja omistamiensa maa- ja metsätilojen hoitamiseen. Alander hoiti kauppaansa aina vuoteen 1908 saakka.
Alanderin kerrotaan valmistaneen taffelipianon jossa kaikki puuosat, kuusesta valmitettua kaikupohjaa lukuun ottamatta, olivat koivusta osoittaakseen että koivu oli kelvollinen materiaali pianonrakennukseen.
Jokohaman pidgin

| Jokohaman pidgin> Tiedot |
| --- | --- |
Alue:   Jokohama, Japani
Ajoitus:  1800-luku
Sija:  ei 100 suurimman joukossa
Kielitieteellinen luokitus
Kielikunta:  Pidginkielet
ISO 639-3:  -
 Ohje 
Jokohaman pidgin oli pääsääntöisesti Jokohaman sataman alueella puhuttu japaniin perustuva pidginkieli. Kieltä puhuttiin 1800-luvulla.
Jokohaman pidginin käyttö oli hyvin rajallista, sillä ulkomaalaisten ja japanilaisten välinen kanssakäyminen rajoittui lähinnä satamassa käytävään kauppaan.
José Della Torre

José Della Torre vuonna 1936.
José Della Torre (23. maaliskuuta 1906 San Isidro, Suur-Buenos Aires, Argentiina – 31. heinäkuuta 1979) oli argentiinalainen jalkapalloilija, pelipaikaltaan oikea laitapuolustaja.
Della Torre edusti urallaan Racing Clubia, Americaa, Ferroa ja Atlantaa. Hän pelasi Argentiinan maajoukkueessa yhteensä 5 ottelua, joista kaikki vuoden 1930 maailmanmestaruuskilpailuissa.
Joojakim

| Joojakim |
| --- | --- |
 
Juudan kuningas
Valtakausi:  608–598 eaa.
Edeltäjä:  Joahas
Seuraaja:  Jojakin

Syntynyt:  n. 635 eaa. Jerusalem, Israel
Kuollut:  n. 598 eaa. Jerusalem, Israel
Puoliso:  Nehushta
Lapset:  Jojakin
Suku:  Daavid
Isä:  Josia
Äiti:  Zebidah
Joojakim oli yksi Raamatussa mainituista Juudan kuninkaista. Hänen alkuperäinen nimensä oli Eljakim, mutta Faarao Neko antoi hänelle uuden nimen. Hän oli myös yksi Josian pojista. Hän tuli valtaan 25-vuotiaana, kun hänen veljensä otettiin viralta, ja hallitsi 11 vuotta. Joojakimin hallituskauden alkuvaiheissa Babylonia nujersi Egyptin, ja Joojakim joutui tunnustamaan Babylonian ylivallan huolimatta Egyptiä kohtaan tuntemastaan sympatiasta. Viimeisenä hallitusvuotenaan Joojakim nousi kapinaan Egyptin tukeen luottaen. Nebukadnessar ja babylonialaiset valloittivat koko maan ja aloittivat Jerusalemin piirityksen noin vuonna 597eaa. Silloin Joojakim yllättäen kuoli, ja kuninkaaksi tuli hänen poikansa Jojakin.
Euro Beach Soccer League

| Euro Beach Soccer League |
| --- | --- |
 Meneillään oleva kausi Euro Beach Soccer League -kausi 2015 
Laji:  beachfutis
Maa(t):  Kansainvälinen
Perustettu:  1998
Joukkueita:  24 (12 A-divisioonassa, 12 B-divisioonassa)
Hallitseva mestari:   Portugali (5. mestaruus) (2015)
Eniten mestaruuksia:   Espanja  Portugali (5)
TV:  Eurosport
Euro Beach Soccer League eli EBSL on jokavuotinen kilpailu Euroopan beachfutismaajoukkueille. Turnaus toimii samalla lajin Euroopan-mestaruuskilpailuina.
Historiaa

Ensimmäinen Euro Beach Soccer League käytiin vuonna 1998, nimellä European Pro Beach Soccer League. Jokavuotuisessa kilpailussa on nykyisin neljä alkuerää, joissa on kaksi divisioonaa. A-divisioonassa pelaavat paremmat joukkueet ja B-divisioonassa vastaavasti huonommat. A-divisioonan finaaleihin selviytyvät kahdeksan parasta divisioonan 12 joukkueesta. Finaaleissa joukkueet jaetaan kahteen lohkoon, joiden voittajat kohtaavat finaalissa. A-divisioonan huonoin putoaa seuraavaksi vuodeksi B-divisioonaan. B-divisioonassa on sama järjestelmä kuin A-divisioonassa, ja sen voittaja nousee seuraavaksi kaudeksi A-divisioonaan.
Espanja ja Portugali ovat turnauksen menestyneimmät joukkueet viisillä mestaruuksillaan. Venäjällä mestaruuksia on neljä, Ranskalla, Italialla, Sveitsillä ja Saksalla jokaisella yksi.
Turnaukset

| Vuosi | Voittaja | Toinen | Kolmas | Neljäs | Paras pelaaja | Paras maalintekijä | Paras maalivahti | Fair Play Award |
| --- | --- | --- | --- | --- | --- | --- | --- | --- |
| 1998 |  Saksa |  Italia |  Portugali |  Espanja |  Amarelle |  Amarelle | ei valittu | ei valittu |
| 1999 |  Espanja |  Ranska |  Portugali |  Italia |  Madjer |  Setién |  José Miguel Mateus | ei valittu |
| 2000 |  Espanja |  Portugali |  Ranska |  Italia |  Amarelle |  Amarelle |  Abel |  Éric Cantona |
| 2001 |  Espanja |  Portugali |  Italia |  Ranska |  Amarelle |  Madjer |  Roberto Valeiro |  Jiménez |
| 2002 |  Portugali |  Espanja |  Ranska |  Turkki |  Gianni Fruzzetti  Tamer Ay |  Alan  Angelo Schirinzi |  Roberto  Serr |  Pointon |
| 2003 |  Espanja |  Ranska |  Portugali |  Sveitsi |  Amarelle |  Madjer |  Lingenhag |  John Scales  Larsen |
| 2004 |  Ranska |  Portugali |  Ukraina |  Italia |  David |  Madjer |  Roberto Valeiro |  Larsen  Fuat |
| 2005 |  Italia |  Portugali |  Ranska |  Sveitsi |  Cristiano Scalabrelli |  Amarelle |  Bruno Alves |  Madjer |
| 2006 |  Espanja |  Portugali |  Puola |  Italia |  Madjer |  Madjer |  Roberto Valeiro | ei valittu |
| 2007 |  Portugali |  Ranska |  Venäjä |  Espanja |  Dejan Stankovic |  Dejan Stankovic  Amarelle |  Andrei Buhlitski |  Venäjä |
| 2008 |  Portugali |  Alankomaat |  Venäjä |  Italia |  Madjer |  Madjer |  Willem Reijer Ran |  Adil Muftuoglu |
| 2009 |  Venäjä |  Portugali |  Italia |  Espanja |  Madjer |  Paolo Palmacci  Madjer |  Andrei Buhlitski | ei valittu |
| 2010 |  Portugali |  Italia |  Venäjä |  Sveitsi |  Madjer |  Dejan Stankovic |  Andrei Buhlitski | ei valittu |
| 2011 |  Venäjä |  Sveitsi |  Portugali |  Romania |  Dejan Stankovic |  Dmitri Šišin |  Valentin Jäggy | ei valittu |
| 2012 |  Sveitsi |  Venäjä |  Italia |  Romania |  Dmitri Šišin |  Dejan Stankovic |  Valentin Jäggy | ei valittu |
| 2013 |  Venäjä |  Portugali |  Sveitsi |  Espanja |  Ilja Leonov |  Dejan Stankovic |  Dona | ei valittu |
| 2014 |  Venäjä |  Espanja |  Portugali |  Sveitsi |  Noël Ott |  Anatoli Peremitin  Llorenç Gomez |  Dona | ei valittu |
| 2015 |  Portugali |  Ukraina |  Venäjä |  Espanja |  Igor Borsuk |  Dejan Stankovic |  Elinton Andrade | ei valittu |

Käännös suomeksi
Käännös suomeksi
John Heffernan

John Heffernan (s. 1981) on brittiläinen näyttelijä. Hän on ollut mukana monissa teatteriproduktioissa ja esittänyt pääosaa muun muassa National Theatren näytelmässä Edward II (2013) ja Royal Shakespeare Companyn näytelmässä Oppenheimer (2015). Heffernan on esiintynyt myös West Endissä.
Televisiorooleja Heffernanilla on ollut esimerkiksi sarjoissa Charles Dickensin ihmemaa, The Crown, 
Dracula, Foylen sota, Luther, Outlander – Matkantekijä ja Rakkauden lumo. Lisäksi hän on näytellyt elokuvissa Eye in the Sky (2015), Väärän vänkyrä talo (2017), Official Secrets (2019), The Banishing (2020) ja Misbehaviour (2020).
Aiheesta muualla

John Heffernan Internet Movie Databasessa. (englanniksi)
José Craveirinha

José Craveirinha (28. toukokuuta 1922, Maputo – 6. helmikuuta 2003, Johannesburg) oli runoilija. Hänestä tuli vuonna 1991 ensimmäinen ja tähän mennessä ainoa Camões-palkinnon voittanut mosambikilainen.
Craveirinha työskenteli lehtimiehenä ja kampanjoi rasismia vastaan. Vuosina 1964-1968 hän oli arestissa, koska hänellä oli liian läheiset suhteet hallitusta vastustavaan Frelimo-liikkeeseen.
Craveirinha julkaisi neljä runokokoelmaa portugaliksi.
Jevgeni Petrov

| Jevgeni Petrov |
| --- | --- |

Henkilötiedot
Syntynyt: 25. toukokuuta 1978 (ikä 46)
Kansalaisuus:   Venäjä
Pyöräilijä
Pituus:  181 cm
Paino:  70 kg
Joukkue:  lopettanut
Laji:  maantie
Rooli:  ajaja
Ajajatyyppi:  aika-ajaja, mäkiajaja
Ura
Ammattilaisjoukkue(et)
2001–2002 2003 2004 2005–2006 2007–2008 2009–2010 2011–2012 2013–2016:  Mapei–Quick-Step iBanesto.com Saeco Lampre-Fondital Tinkoff Katjuša Astana Team Team Saxo-Tinkoff / Tinkoff-Saxo / Tinkoff
Suurimmat voitot
 Italian ympäriajo, etappi 
 Tiedot päivitetty: 11. tammikuuta 2024 
Jevgeni Vladimirovitš Petrov (ven. Евгений Владимирович Петров, s. 25. toukokuuta 1978 Ufa, Neuvostoliitto) on venäläinen maantiepyöräilijä, joka ajoi ammattilaisena vuosina 2001–2016.
Ennen ammattilaisuraansa Petrov saavutti pronssia alle 23-vuotiaiden maantieaika-ajon MM-kilpailussa vuonna 1999. Seuraavana vuonna hän voitti ikäluokan maailmanmestaruuden sekä maantie- että aika-ajossa.
Saavutuksia

Maantieaika-ajon MM-kilpailu: 2003 15.
Italian ympäriajo: 2007 kokonaiskilpailun seitsemäs, 2010 etapin 11 voitto
Espanjan ympäriajo: 2006 kokonaiskilpailun 18.
Sveitsin ympäriajo: 2004 kokonaiskilpailun viides
Venäjän maantieaika-ajomestaruuskilpailu: 2002 voitto
Slovenian ympäriajo: 2002 kokonais- ja pistekilpailun sekä etapin 5 voitto
Duo Normand (parina Filippo Pozzato): 2002 voitto
Tour de l'Avenir: 2002 kokonaiskilpailun voitto
Giro del Trentino: 2005 kokonaiskilpailun toinen
Itävallan ympäriajo: 2014 etapin 6 voitto
JustJin

| JustJin Jin Akanishi |
| --- | --- | --- |

Studioalbumin tiedot
 Julkaistu: 2013
 Tyylilaji: J-pop
 Levy-yhtiö: Warner Music Japan
Jin Akanishin muut julkaisut
| Japonicana 2012 | JustJin 2013 | Me 2015 |
Singlet albumilta JustJin
 ”Eternal” Julkaistu: 2. maaliskuuta 2011  ”Seasons” Julkaistu: 28. joulukuuta 2011  ”Hey What's Up?” Julkaistu: 7. elokuuta 2013  ”Ai Naru Hō e” Julkaistu: 2. lokakuuta 2013
JustJin on japanilaisen laulajan Jin Akanishin toinen studioalbumi. Se julkaistiin 6. marraskuuta 2013.
Kappaleet

Ai naru hō e (アイナルホウエ) – 4.03
Get Up – 4.04
Love Song – 4.30
Hey What's Up? – 4.33
Scream It – 3.40
Seasons – 4.09
Ano natsu (アノナツ) – 4.39
Eternal – 5.36
TGC – 3.20
Temporary Love – 3.55
New Life – 4.03
Juovasulkahautoja

| Juovasulkahautoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Suku::  Benthochromis
Laji::  tricoti
Kaksiosainen nimi
 Benthochromis tricoti  (Poll, 1948) 
Katso myös
   Juovasulkahautoja Wikispeciesissä   Juovasulkahautoja Commonsissa 
Infobox OKNimi-testi OKIUCN-testi OK: 
Juovasulkahautoja (Benthochromis tricoti) on yksi Tanganjikajärven endeemisistä kirjoahvenlajeista. Lajia voidaan pitää myös akvaariokalana. Luonnossa se elää 50–150 metrin syvyydessä
Koko ja ulkonäkö

Juovasulkahautojakoiras voi saavuttaa 16,5 cm pituuden, naaras jää pienikokoisemmaksi. Yleisväritykseltään laji on tumma ja kyljessä on muutama vaaleampi suomurivi. Selvimmin lajin tunnistaa sen evistä. Rintaevät ovat hyvin pitkät ja pyrstöevä on laidoilta pidentynyt.
Vesiolot ja ravinto

Parhaiten juovasulkahautoja viihtyy vedessä, jonka lämpötila on 23–25 °C . Ravintonaan laji käyttää pieniä äyriäisiä ja eläinplanktonia.
Jevgeni Permjak

Jevgeni Andrejevitš Permjak (ven. Евге́ний Андре́евич Пермя́к, oikea sukunimi Vissov; 31. lokakuuta 1902 Perm – 17. elokuuta 1982 Moskova) oli venäläinen neuvostokirjailija.
Jevgeni Permjak kasvoi Votkinskissa, työskenteli eri ammateissa ja valmistui Permin yliopistosta vuonna 1930. Hän aloitti näytelmäkirjailijana ja kirjoitti toisen maailmansodan jälkeen opettavaisia lastenkirjoja ja myöhemmin propagandistisia ”aikuisten satuja”. Romaanissa Harmaa hukka (Skazka o serom volke, 1960) Amerikkaan muuttanut maanviljelijä palaa kotikyläänsä, jossa hänen veljensä on kolhoosin puheenjohtajana.
Suomennettu teos

Harmaa hukka. Suom. Vieno Levänen. Moskova: Vieraskielisen kirjallisuuden kustannusliike, 1962.
Josef Werving

Josef Werving (3. toukokuuta 1814 Uusikaarlepyy – 6. elokuuta 1856 Viipuri) oli suomalainen virkamies ja kanavanrakentaja.
Wervingin isä oli valtion rakennusmestari Josef Werving ja äiti Katarina Helena Nordbrandt. Vuonna 1829 hän tuli ylioppilaaksi ja koskenperkauskunnan kadetiksi, 1841 hän sai ylennyksen tie- ja vesikulkulaitosten insinöörikunnan kapteeniksi. Hänet määrättiin Saimaan kanavan rakennustyömaalle osastonjohtajaksi 1846, missä tehtävässä hän toimi kymmenen vuoden ajan. Werving vaikutti osaltaan merkittävästi kanavan rakentamiseen, mutta kuoli vähän ennen sen valmistumista.
Wervingin puoliso vuodesta 1835 oli Charlotta Fredrika Lagervall (k. 1882), Parikkalan Koitsanlahden Hovin vuokraajan J. F. Lagervallin tytär. Parikkalaan Werving oli tullut Simpelejärven järvenlaskua valvomaan. Pariskunnan poika, Suomen 4. Oulun Tarkk'ampujapataljoonan ensimmäisenä komentajana toiminut eversti Karl Saladin Werving (1840-1885), syntyi juuri Parikkalassa.
Aiheesta muualla

Wervingin venäjänkielinen ansioluettelo (Kansallisarkiston digiaineisto, viitattu 5.1.2013)
Jeff Bezos

| Jeff Bezos |
| --- | --- |
 Jeff Bezos vuonna 2018.
Henkilötiedot
Syntynyt: 12. tammikuuta 1964 (ikä 60) Albuquerque, New Mexico, Yhdysvallat
Muut tiedot
Omaisuus:  203 miljardia USD (6. marraskuuta 2021)
Yritys:  Amazon.com Blue Origin
 Nimikirjoitus
Jeffrey Preston ”Jeff” Bezos  (s. 12. tammikuuta 1964 Albuquerque, New Mexico, Yhdysvallat) on Amazon.com-verkkokaupan perustaja, entinen toimitusjohtaja ja hallituksen puheenjohtaja. Hän omistaa myös avaruuslaitteita valmistavan Blue Originin sekä The Washington Post -lehden. Bezos oli vuonna 2020 maailman rikkain ihminen yli 200 miljardin dollarin omaisuudellaan.